Genre: Promotion

Z mehansko obdelavo površine, na primer s poliranjem in brušenjem, dobijo aluminijasti profili poseben izgled. Manjše napake na površini se namreč odstranijo, ustvari se enoten izgled in površina je pripravljena za nadaljnjo obdelavo (dekorativna površina). <p/> Poliranje <p/> Izvaja se lahko avtomatsko ali ročno. Z neznatno izgubo materiala dosežemo gladko, sijočo površino brez prask in z visokim sijajem. <p/> Brušenje / ščetkanje <p/> S postopkom brušenja ali / in ščetkanja lahko odstranimo tudi večje napake na površini in poenotimo izgled le-te. <p/> Kemijske predobdelave <p/> Razmaščevanje <p/> Poteka v treh stopnjah: predrazmaščevanje, razmaščevanje in izpiranje. Postopek s površin aluminija odstrani razne nečistoče, kot na primer olja in umazanijo. <p/> Jedkanje – satinacija in luženje <p/> Luženje je kemični proces, ki poteka v alkalnih raztopinah. Pri jedkanju – satiniranju dobi površina matiran izgled, ki variira glede na vrsto zlitine aluminija, stanja površine, temperature in obdelovalnega časa. Navedena postopka se uporabljata tudi kot predhodna obdelava anodiziranja. <p/> Elektrokemijsko poliranje <p/> Aluminij s tem dobi bleščečo površino, ki pa je zelo občutljiva in mora tako čim prej na nadaljnjo obdelavo - anodiziranje.